Parken ble anlagt i 1995 og er utformet med universell tilgjengelighet som en mønsterlekeplass for orienterings- og bevegelseshemmede. Det bølgende gulvet i parken er ment å gi utfordring for unge rullestolbrukere. Det er brukt sterke materialer som marktegl og granitt for å unngå nedsliting. I parken finnes en samling stein av ulike sorter som barn kan utforske, og en vannrenne der man selv må pumpe.